pythainlp/thai-wiki-dataset-v4 huggingface dataset:
จ้าว โย่วถิง

จ้าว โย่วถิง(ชื่อภาษาอังกฤษ: Mark Chao) เป็นนักแสดงชาวไต้หวัน
มีชื่อเสียงจากเรื่อง ตี๋เหรินเจี๋ย และสามชาติสามภพป่าท้อสิบหลี่ เกิดวันที่ 25 กันยายน พ.ศ. 2527
ประวัติ.
จ้าว โย่วถิง หรือชื่อภาษาอังกฤษ Mark Chao นักแสดง-นักร้องชาวแคนาดาเชื้อสายไต้หวัน เป็นลูกชายของ Allen Chao (趙樹海) นักแสดงชาวไต้หวันที่มีผลงานในไทยอย่างเรื่องเปาบุ้นจิ้น
เริ่มละครเรื่อง Black&White เป็นเรื่องแรกในปี 2009 ประกบคู่กับพระเอกสุดดังอย่างไจ่ไจ๋ ซึ่งตัวมาร์คเองก็นับถือไจ่ไจ๋เป็นพี่ชายที่คอยดูแล ให้คำแนะนำตลอดการทำงานร่วมกันถึง 9 เดือนด้วย นอกจากนี้มาร์คยังเป็นที่ชื่นชอบทั้งในไต้หวัน ฮ่องกงและจีนด้วย วันที่ 16 ตุลาคม 2009 มาร์คได้รับรางนักแสดงชายยอดเยี่ยมในงานประกาศรางวัลโกลเด้น เบลครั้งที่ 44 จากซีรีส์ คู่โหดเดือดเต็มพิกัด
มีผลงานโด่งดังในปี 2017 ในเรื่อง Eternal Love หรือ สามชาติสามภพป่าท้อสิบหลี่ ที่สร้างจากนิยายรักดราม่า และเป็นซีรีส์ยอดนิยมของจีนในปีนั้น ทำให้เขาได้รับรางวัลนักแสดงผู้มีความสามารถโดดเด่น จาก ChinaTV Drama Quality Ceremony ในเดือนกุมภาพันธ์ ปี 2017 
ชีวิตส่วนตัว.
มาร์คพบรักกับเกาหยวนหยวนในปี ค.ศ. 2012 หลังจากร่วมงานในภาพยนตร์ Caught in the Web และได้จัดพิธีแต่งงานในปี ค.ศ. 2014 ปัจจุบันมีลูกสาว 1 คน
ใกล้ชิดพระเจ้า

ใกล้ชิดพระเจ้า หรือ ลูกเชื่อพระองค์ (คาทอลิก) หรือ เฝ้าชิดสนิทพระเจ้า (โปรเตสแตนต์)  เป็นเพลงสวดคริสต์โดยซาราห์ ฟลาวเออร์ แอดัมส์ ที่เล่าเรื่องความฝันของยาโคบ ปฐมกาล 28:11–12 ใหม่ที่แปลได้ว่า: "เขามาถึงที่แห่งหนึ่ง และพักอยู่ที่นั่นในคืนนั้น เพราะดวงอาทิตย์ตกแล้ว เขาเอาหินก้อนหนึ่งมาหนุนศีรษะ แล้วนอนลงที่นั่น เขาฝันว่ามีบันไดอันหนึ่งตั้งขึ้นบนแผ่นดินโลก ยอดถึงฟ้าสวรรค์ ทูตทั้งหลายของพระเจ้ากำลังขึ้นลงอยู่บนนั้น..."
เพลงสวดนี้เป็นที่รู้จัดในฐานะเพลงที่อ้างว่าเป็นเพลงสุดท้ายของวงดนตรีบนอาร์เอ็มเอส "ไททานิก" เล่นก่อนที่เรืออัปปาง และเป็นเพลงที่ลูกเรือและผู้โดยสารบน ร้องตอนทีเ่รือจมลงที่ชายฝั่งแคนาดาใน ค.ศ. 1906
ประวัติ.
ซาราห์ ฟลาวเวอร์ อดัมส์เป็นผู้ประพันธ์เนื้อร้อง ส่วนดนตรีประพันธ์โดยเอลิซา น้องสาว 
บทเพลงนี้ได้ใช้ร้องในการนมัสการพระเจ้าในคริสตจักรของเธอ จนต่อมาอีก 3 ปี (ค.ศ.1844) บทเพลง “Nearer my god to thee” ได้มีการนำเอาไปใช้ที่ประเทศอเมริกา แต่ยังไม่ค่อยเป็นที่นิยมมากนัก จนบทประพันธ์บทนี้ได้มีผู้แต่งทำนองเพิ่มขึ้นอีกทำนองหนึ่ง โดยใช้ชื่อทำนองว่า “Bethany” แต่งโดย โลเวล มาร์สัน ซึ่งเป็นผู้หนึ่งที่ถูกขนานนามว่า “บิดาแห่งดนตรีคริสตจักร” ตั้งแต่นั้นเป็นต้นมาบทเพลงบทนี้ก็เริ่มเป็นที่รู้จักและเป็นที่นิยมมากขึ้น 
เนื้อเพลง.
บางฉบับในภายหลังมีการต่อเติมลงไปอีกวรรคโดยเอ็ดเวิร์ด เฮนรี บิกเคอร์สเตด จูเนียร์ ดังนี้:
There in my Father's home, safe and at rest,
There in my Saviour's love, perfectly blest;
Age after age to be, nearer my God to Thee,
Nearer, my God, to Thee, nearer to Thee!
กบโกไลแอท

กบโกไลแอท (ชื่อวิทยาศาสตร์: "Conraua goliath") เป็นสัตว์สะเทินน้ำสะเทินบกจำพวกกบขนาดใหญ่ชนิดหนึ่ง จัดว่าเป็นกบที่มีขนาดใหญ่ที่สุดในโลกเท่าที่ยังมีการสืบเผ่าพันธุ์อยู่ในปัจจุบัน
โดยกบโกไลแอทมีความยาวเต็มที่ประมาณ 33.2 เซนติเมตร (12.6 นิ้ว) และมีน้ำหนัก 3.25 กิโลกรัม (7.17 ปอนด์) จัดได้ว่ามีน้ำหนักพอ ๆ กับเด็กทารกแรกคลอด เมื่อยังมีสภาพเป็นลูกอ๊อดก็เจริญเติบโตได้อย่างรวดเร็ว
เป็นกบที่กระจายพันธุ์อยู่ตามแม่น้ำที่ไหลเชี่ยวที่มีสภาพพื้นเป็นทราย ในป่าดิบทึบหรือภูเขาในแถบแอฟริกากลาง บริเวณประเทศแคเมอรูนและอิเควทอเรียลกินี อาศัยอยู่ในแหล่งน้ำที่สะอาดและมีปริมาณออกซิเจนละลายในน้ำสูง กินอาหารได้หลากหลายทั้ง แมลงชนิดต่าง ๆ เช่น ตั๊กแตน, แมลงปอ รวมถึงกบด้วยกัน, ปู หรือแม้กระทั่งเต่าหรืองูขนาดเล็ก และมีรายงานว่าพบค้างคาวในท้องด้วย มีอายุเต็มที่ 15 ปีในธรรมชาติ และ 21 ปีในที่เลี้ยง
กบโกไลแอท เป็นกบที่ถูกใช้เป็นอาหารบริโภคในท้องถิ่น และจากความใหญ่โตของร่างกาย ทำให้ถูกจับนำมาขายเป็นสัตว์เลี้ยง เป็นที่นิยมสำหรับผู้ที่ชื่นชอบการเลี้ยงสัตว์แปลก อีกทั้งการบุกรุกทำลายป่าและการสร้างเขื่อน ทำให้ปริมาณกบโกไลแอทลดน้อยลง อีกทั้งเป็นกบที่ยังไม่มีกฎหมายคุ้มครอง แต่ทางรัฐบาลแคเมอรูนจำกัดการส่งออกกบโกไลแอทไม่เกิน 300 ตัวต่อปี
พังก์โกส์ป็อป 5

พังก์โกส์ป็อป 5  เป็นอัลบั้มรวมเพลงลำดับที่ 13 ในซีรีส์อัลบั้มเพลงคัฟเวอร์ "พังก์โกส์..." และเป็นอัลบั้ม "พังก์โกส์ป็อป" ลำดับที่ 5 อัลบั้มนี้ออกจำหน่ายเมื่อวันที่ 6 พฤศจิกายน พ.ศ. 2555 ผ่านค่ายเพลงเฟียร์เลสเรเคิดส์ อัลบั้มนี้เปิดตัวในชาร์ต "บิลบอร์ด" 200 ในอันดับที่ 16 และมียอดจำหน่ายมากกว่า 21,000 ชุดภายในสัปดาห์แรก
มุขพล จันทรวงศ์

มุขพล จันทรวงศ์ (เกิด 1 กุมภาพันธ์ พ.ศ. 2527) ชื่อเล่น ดอดจ์ เป็นนักร้องและมือกีตาร์ของวงนักร้องดูโอ้โบกี้-ดอดจ์ ในสังกัดอาร์เอส คู่กับจิตรคุปต์ สุนทรศิลป์ชัย ดอดจ์เริ่มเข้าวงการจากการประกวดพานาโซนิกสตาร์ชาเลนจ์ปี ค.ศ. 2002 โดยดอดจ์ได้รางวัลชนะเลิศ ประเภทวงดนตรียอดเยี่ยม ปัจจุบัน ดอดจ์ได้มาทำงานเบื้องหลังของวงการเพลง โดยเป็นโปรดิวเซอร์ของค่ายกามิกาเซ่ และเป็นหนึ่งในผู้กำกับเพลงของบริษัท อาร์เอส จำกัด (มหาชน) นอกจากนั้นเขายังเป็นอาจารย์สอนด้านดนตรีในสถาบันดนตรี Crescendo School of Music และโรงเรียนสาธิต มศว.ประสานมิตรอีกด้วย
ประวัติ.
เกิดวันที่ 1 กุมภาพันธ์ พ.ศ. 2527 ที่โรงพยาบาลมหาราชนครเชียงใหม่ จังหวัดเชียงใหม่ ฉายา DodgeVader นั้น มีที่มามาจากตัวละคร Darthvaderในภาพยนตร์เรื่อง Star war และฉายานี้ยังเป็นที่มาของ Signature ในงานเพลงต่างๆที่เป็นผลงานของดอดจ์ด้วย เช่น เสียงลมหายใจของ DarthVader ในเพลงไม่มีทางไม่มีเธอ(ศิลปิน Timethai) หรือเสียงคำว่า "DodgeVader" ในเพลงอย่ามโน(ศิลปินGybzy - Baitoey) เป็นต้น ส่วนฉายา "Prince of sad romance" นั้น มาจากงานเพลงที่ดอดจ์ทำ เพราะส่วนใหญ่แล้วมีคนให้ความเห็นว่าเพลงจะให้ความรู้สึกโรแมนติกแบบเศร้าๆ หรือ Sad romance นั่นเอง งานอดิเรก คือ การอ่านหนังสือ ของสะสม คือ ปิ๊กกีตาร์
เนื่องจากดอดจ์ ต้องย้ายเข้ามากรุงเทพฯ เป็นเหตุให้ต้องยื่นลาออกจากคณะดุริยศิลป์ มหาวิทยาลัยพายัพ หลังจากเข้ารับการศึกษาเพียง 1 ภาคเรียน เพื่อสอบเอนทรานซ์ใหม่อีกครั้ง
กบดอยช้าง

กบดอยช้าง (ชื่อวิทยาศาสตร์: "Nanorana aenea") สัตว์สะเทินน้ำสะเทินบกชนิดหนึ่ง จำพวกกบ จัดเป็นกบขนาดเล็ก มีความยาวจากปลายจมูกถึงปลายก้น 35–38 มิลลิเมตร หัวกว้างกว่ายาว ปลายจมูกมนกลม สันบนจมูกหักมุมเด่นชัด รูจมูกอยู่ในตำแหน่งกึ่งกลางระหว่างตากับปลายจมูก ระยะระหว่างตาแคบกว่าความกว้างของเปลือกตา แผ่นหูขนาดเล็กกว่าครึ่งหนึ่งของความกว้างของตาและเห็นไม่ชัดเจนนัก นิ้วตีนนิ้วแรกยาวไล่เลี่ยกับนิ้วที่สอง ขาหลังยาวเมื่อเหยียดไปทางด้านหน้า รอยต่อของต้นขากับแข้งอยู่เลยปลายจมูก มีปุ่นที่ฝ่าตีนเพียงปุ่มเดียว ผิวลำตัวเรียบ สันด้านข้างลำตัวเริ่มที่หลังเปลือกตาหลังพาดตลอดความยาวตัวแล้วเข้ามาเชื่อมกับสันอีกด้านหนึ่งตรงเหนือรูทวาร ลำตัวออกสีน้ำตาลหรือสีน้ำตาลอมดำ สันด้านข้างลำตัวสีขาว มีขลิบสีดำตรงบริเวณหัวและไหล่ ริมฝีปากสีดำมีลายแต้มสีขาว ด้านข้างลำตัวมีจุดสีดำสนิท ขาทั้ง 4 ข้างมีลายพาดขวางสีดำ ใต้ท้องออกสีเหลือง ใต้คางมีลายกระละเอียดสีดำ มีจุดสีดำกระจายห่าง ๆ กันใต้ท้องและใต้ขา
กบดอยช้าง ถูกค้นพบครั้งแรกที่ดอยช้าง ตรงรอยต่อระหว่างจังหวัดเชียงใหม่กับเชียงราย เมื่อปี ค.ศ. 1922 ในระดับความสูง 1,500 เมตรจากระดับน้ำทะเล ต่อมาได้มีการค้นพบอีกที่ดอยอินทนนท์ จึงจัดเป็นสัตว์เฉพาะถิ่น แต่ต่อมาได้มีการค้นพบอีกที่ดอยฟานซีปัง ในประเทศเวียดนาม และ เขตอนุรักษ์ธรรมชาติหวงเหลียนชาน มณฑลยูนนาน ประเทศจีน ในประเทศไทยจัดว่าเป็นสัตว์น้ำคุ้มครองโดยกรมประมง
รักเอย

"รักเอย" เป็นซิงเกิลของนักร้องดา เอ็นโดรฟิน ประพันธ์เนื้อร้องโดย ดา เอ็นโดรฟิน, ชนกันต์ รัตนอุดม แต่งทำนองโดย ดา เอ็นโดรฟิน และเรียบเรียงโดย ดา เอ็นโดรฟิน, Team Tummada ออกจำหน่ายในวันที่ 16 กรกฎาคม พ.ศ. 2557
ที่มาของเพลง.
ที่มาของเพลง รักเอย มีจุดเริ่มต้นของเพลงนี้ มีที่มาจากเสียง “ผิวปาก” ซึ่งดาเคยแต่งเก็บไว้ในคอมพิวเตอร์นานแล้ว และคิดว่าอยากจะหยิบเพลงนี้กลับมาทำให้เสร็จ
ที่มาของทำนองและเนื้อร้องมาจากตัวดาและมี­หลายๆคนเข้ามาช่วย เนื้อร้องได้ อะตอม นักร้อง นักแต่งเพลงรุ่นใหม่มาช่วยแต่งในท่อน A เรียบเรียงโดย ดา และ เพื่อน ๆ สมาชิกในวงที่ใช้ชื่อว่า Tummada Team อัดดนตรีสดทั้งหมด และ ได้ เอ วัฒนกร ศรีวัง เป็น Producer ให้กับเพลงนี้
การตอบรับ.
เพลง "รักเอย" ติดอันดับสูงสุด 2 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คางคกหมอตำแย

คางคกหมอตำแย หรือ กบหมอตำแย  เป็นสกุลของสัตว์สะเทินน้ำสะเทินบกจำพวกกบหรือคางคก จัดอยู่ในสกุล "Alytes" ในวงศ์คางคกหมอตำแย (Alytidae)
คางคกหมอตำแย เป็นกบขนาดเล็ก มีความยาวลำตัวประมาณ 4–5 เซนติเมตร เหตุที่ได้ชื่อว่า "หมอตำแย" เนื่องจากพฤติกรรมในการแพร่ขยายพันธุ์ เมื่อคางคกตัวผู้ผสมพันธุ์และกอดรัดกับตัวเมียอยู่บนบก เมื่อตัวเมียวางไข่และไข่ได้รับการปฏิสนธิแล้ว คางคกตัวผู้จะกวาดไข่ขึ้นไปแบกไว้บนหลังของตัวเองหรือบนขาหลังแล้วแบกไข่ไว้ตลอดเวลา และจะลงน้ำเป็นบางครั้งเพื่อให้ไข่ได้รับความชุ่มชื้น เมื่อไข่ฟักเป็นลูกอ๊อดแล้ว คางคกตัวผู้ก็จะปล่อยลูกอ๊อดลงสู่แหล่งน้ำ
พบกระจายพันธุ์อยู่ทางภาคตะวันตกของทวีปยุโรป จนถึงตะวันออกกลางและตะวันออกเฉียงเหนือของแอฟริกา พบได้ในยอดเขาสูงจากระดับน้ำทะเลถึง 5,000–6,500 ฟุต
หมายเหตุ: เดิมคางคกหมอตำแยเคยจัดอยู่ในวงศ์ที่ใช้ชื่อว่า Discoglossidae แต่ปัจจุบันได้ใช้ชื่อวงศ์เป็นชื่อปัจจุบัน
ยิ่งรู้จัก ยิ่งรักเธอ

"ยิ่งรู้จัก ยิ่งรักเธอ" เป็นซิงเกิลพิเศษของนักร้องดา เอ็นโดรฟิน และเพลงประกอบโฆษณารถยนต์ โตโยต้า ในโอกาสครบรอบ 50 ปี โตโยต้าในประเทศไทย ประพันธ์เนื้อร้อง-แต่งทำนองโดย ชนะ เสวิกุล และเรียบเรียงโดย สุวัธชัย สุทธิรัตน์ ออกจำหน่ายในวันที่ 14 พฤษภาคม พ.ศ. 2555
การตอบรับ.
เพลง "ยิ่งรู้จัก ยิ่งรักเธอ" ติดอันดับสูงสุด 17 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 27 พฤษภาคม พ.ศ. 2555 และติดอันดับสูงสุด 13 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 4 พฤศจิกายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วงศ์คางคกหมอตำแย

วงศ์คางคกหมอตำแย หรือ วงศ์กบทาสี  เป็นวงศ์ของกบขนาดเล็ก ใช้ชื่อวงศ์ว่า Alytidae 
กบในวงศ์นี้มีกระดูกสันหลังหน้ากระดูกก้นกบ 8 ปล้อง กระดูกสันหลังมีเซนทรัมเป็นแบบอย่างของโอพิสโธซีลัส กระดูกหัวไหล่เป็นแบบอย่างของอาร์กซิเฟอรัล กระดูกแอสทรากาลัสและกระดูกแคลคาเนียมเชื่อมรวมกันเฉพาะส่วนตัวและส่วนปลาย ไม่มีชิ้นกระดูกแทรกระหว่างกระดูกนิ้วสองชิ้นสุดท้าย ลูกอ๊อดมีโครงสร้างปากแบบมีจะงอยปากและมีตุ่มฟัน ช่องเปิดของห้องเหงือกมีช่องเดียวอยู่ในแนวตรงกลางระหว่างของลำตัว
ส่วนใหญ่เป็นกบที่อาศัยเฉพาะถิ่นในยุโรป แต่ก็มีบางส่วนที่พบได้ในภูมิภาคตะวันตกเฉียงเหนือของแอฟริกา และสูญพันธุ์ไปแล้วที่อิสราเอล
เดิมกบในวงศ์นี้ ได้เคยถูกจัดให้อยู่ในวงศ์ที่ใช้ชื่อว่า Discoglossidae แต่ปัจจุบันนักวิทยาศาสตร์เห็นว่าชื่อที่ใช้อยู่ในปัจจุบัน มีการตั้งมาก่อน จึงใช้ชื่อนี้ 
การจำแนก.
วงศ์ Alytidae
และในสกุล "Bombina" และ "Barbourula" ซึ่งเคยอยู่ในวงศ์นี้ ได้ถูกแยกออกไปอยู่ในวงศ์ Bombinatoridae
กบทาสี

กบทาสี  เป็นสกุลของกบในสกุล "Discoglossus" ในวงศ์คางคกหมอตำแย (Alytidae)
เป็นกบขนาดเล็กมีความยาวลำตัวประมาณ 6–7 เซนติเมตร อาศัยอยู่ในพื้นที่ป่าค่อนข้างเปิดโล่งและอยู่ใกล้แหล่งน้ำ โดยขุดโพรงที่มีอุโมงค์เป็นระบบเชื่อมต่อกัน การขุดโพรงใช้ขาหน้าและใช้ส่วนหัวดันวัสดุให้ออกจากโพรง ตัวผู้ส่งเสียงร้องหาตัวเมีย และกอดรัดตัวเมียในตำแหน่งเอวเมื่อผสมพันธุ์
การจำแนก.
พบกระจายพันธุ์ในภาคตะวันตกของทวีปยุโรป จนถึงตะวันออกกลางและตะวันออกเฉียงเหนือของแอฟริกา
อินช็อนโคเรียนแอร์จัมโบส์

อินช็อนโคเรียนแอร์จัมโบส์  เป็นทีมวอลเลย์บอลระดับอาชีพของประเทศเกาหลีที่ได้รับการก่อตั้งในปี ค.ศ. 1969 และเปลี่ยนเป็นระดับอาชีพในปี ค.ศ. 2005 ทีมนี้ตั้งอยู่ ณ เมืองอินช็อนและเป็นสมาชิกแห่งสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ โดว็อน ยิมเนเซียม ในอินช็อน
รองชนะเลิศ: 1999
ชนะเลิศ (4): 2017–18, 2020–21, 2021–22, 2022–23
รองชนะเลิศ (5) : 2010–11, 2011–12, 2012–13, 2016–17, 2018–19
ชนะเลิศ (5): 2007, 2011, 2014, 2019, 2022
รองชนะเลิศ (2) : 2010, 2020
คางคกห้วย

คางคกห้วย เป็นสกุลของสัตว์สะเทินน้ำสะเทินบกในสกุล "Ansonia" (/เอน-โซ-เนีย-อา/) ในวงศ์คางคก (Bufonidae) 
จัดเป็นคางคกขนาดเล็ก อาศัยอยู่ในป่าดิบชื้นใกล้แหล่งน้ำที่เป็นลำธารหรือน้ำตก ลูกอ๊อดอาศัยอยู่ในลำธารน้ำไหลเชี่ยว จึงมีแผ่นดูดอยู่โดยรอบของช่องปากเพื่อช่วยยึดติดลำตัวให้ติดอยู่กับก้อนหินในน้ำ 
พบกระจายพันธุ์ในทวีปเอเชียตั้งแต่ตอนใต้ของอินเดีย, ภาคเหนือของไทยจนถึงคาบสมุทรมลายู, เกาะตีโยมัน, เกาะบอร์เนียว ไปจนถึงเกาะมินดาเนาในฟิลิปปินส์
การจำแนก.
แบ่งออกได้เป็น 28 ชนิด
รายชื่อป้อมยุทธนาวีในจังหวัดสมุทรปราการ

ป้อมยุทธนาวีในจังหวัดสมุทรปราการ  คือ ป้อมยุทธนาวีในจังหวัดสมุทรปราการ ที่คอยปกป้องราชอาณาจักรไทยจากเหล่าอริราชศัตรูมาเป็นระยะเวลาช้านาน ซึ่งมีทั้งหมด 24 ป้อมปราการ ดังต่อไปนี้
เอสปีรีตูซานโต

เกาะเอสปีรีตูซานโต  หรือเรียกอีกชื่อว่า ซานโต เป็นเกาะที่ใหญ่ที่สุดของ ประเทศวานูอาตู โดยมีพื้นที่ 3,955.5 ตร.กม. (1,527.2 ตร.ไมล์) และมีประชากรราว 40,000 คน (ค.ศ. 2009). มีทิวเขาอยู่ทางชายฝั่งตะวันตกของตัวเกาะ ยอดสูงสุดชื่อ ตาบเวมาซานา สูง 1879 ม. (6165 ฟุต) 
ในช่วงสงครามโลกครั้งที่สอง เป็นที่ตั้งฐานทัพบกและฐานทัพเรือของสหรัฐอเมริกา
ไฮวิคัมบ์

ไฮวิคัมบ์ (หรือมักเขียนว่า Wycombe) เป็นเมืองในบักกิงแฮมเชอร์ ประเทศอังกฤษ จากข้อมูลประชากรในปี ค.ศ. 2011 เมืองมีประชากร 120,256 คน ทำให้เป็นเมืองใหญ่เป็นอันดับสองของบักกิงแฮมเชอร์
ไฮวิคัมบ์ เป็นเมืองอุตสาหกรรมและเมืองตลาด มีจุดเด่นด้านสินค้าเครื่องเรือนมีตลาดที่ไฮสตรีตที่มีมาตั้งแต่อย่างน้อยในยุคกลาง
เมฮิกาลิ

เมฮิกาลิ  เป็นเมืองหลวงของรัฐบาฮากาลิฟอร์เนีย ประเทศเม็กซิโก เมืองมีประชากร 689,775 คน (ค.ศ. 2010) ขณะที่มหานครมีประชากร 996,826 คน
เมืองมีประชากรที่มีระดับการศึกษาสูงและมีความชำนาญทางวิชาชีพ มีความทันสมัยและกลายเป็นศูนย์กลางสำคัญในเขตทะเลทราย แต่เดิมเศรษฐกิจของเมืองขึ้นกับสินค้าการเกษตร ซึ่งปัจจุบันก็ยังคงเป็นส่วนที่สำคัญทางเศรษฐกิจของเมืองเช่นกัน แต่ยังคงพัฒนาด้านอื่นไปด้วยไม่ว่าจะเป็นอุตสาหกรรม เป็นที่ตั้งของบริษัทสำคัญอาทิ มิตซูบิชิ, ออโตไลต์, เนสท์เล่, โคคา-โคล่า และกูดริชคอร์ปอเรชัน
เมืองก่อตั้งเมื่อวันที่ 14 มีนาคม ค.ศ. 1903 ตั้งอยู่บริเวณชายแดนสหรัฐอเมริกาและเม็กซิโก 
ภูมิอากาศ.
<table class="infobox" style="width: 19.5em; float: ; clear: ; text-align: center; border: solid 1px silver" cellspacing=0 cellpadding=0>
<tr><th style="font-size: 100%">แผนภูมิแสดงสภาพภูมิอากาศของ</th></tr>
<tr><th>Mexicali </th></tr>
<tr><td><table class="infobox" style="width: 100%; margin: 0; float: ; clear: ; text-align: center; border: none; font-size: 90%" cellspacing=0 cellpadding=0>
<tr><td>ม.ค. </td><td>ก.พ. </td><td>มี.ค. </td><td>เม.ย. </td><td>พ.ค. </td><td>มิ.ย. </td><td>ก.ค. </td><td>ส.ค. </td><td>ก.ย. </td><td>ต.ค. </td><td>พ.ย. </td><td>ธ.ค.</td></tr>
<tr>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
</tr>
<tr><td colspan=12 style="padding: 2px; text-align: left; line-height: 1.5em; color: red">อุณหภูมิ วัดเป็นองศาเซลเซียส</td></tr>
<tr><td colspan=12 style="padding: 2px; text-align: left; line-height: 1.5em; color: blue">ปริมาณหยาดน้ำฟ้า วัดเป็นมิลลิเมตร</td></tr><tr><td colspan=12 style="padding: 2px; text-align: left; line-height: 1.5em">"ที่มา: "</td></tr>
</table></td></tr>
<tr><td>
<table class="infobox collapsible collapsed" style="width: 100%; margin: 0; float: ; clear: ; text-align: center; border: none; font-size: 90%" cellspacing=0 cellpadding=0>
<tr><th colspan=12>แสดงข้อมูลเป็นมาตราอังกฤษ</th></tr>
<tr><td>ม.ค. </td><td>ก.พ. </td><td>มี.ค. </td><td>เม.ย. </td><td>พ.ค. </td><td>มิ.ย. </td><td>ก.ค. </td><td>ส.ค. </td><td>ก.ย. </td><td>ต.ค. </td><td>พ.ย. </td><td>ธ.ค.</td></tr>
<tr>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
<td>
 
</td>
</tr>
<tr><td colspan=12 style="padding: 2px; text-align: left; line-height: 1.5em; color: red">อุณหภูมิ วัดเป็นองศาฟาเรนไฮต์</td></tr>
<tr><td colspan=12 style="padding: 2px; text-align: left; line-height: 1.5em; color: blue">ปริมาณหยาดน้ำฟ้า วัดเป็นนิ้ว</td></tr>
</table>
</td></tr></table>
การบริโภคพลังงานของโลก

การใช้พลังงานของโลก หมายถึง พลังงานทั้งหมดที่มนุษย์เพื่อการดำรงชีวิต โดยการใช้พลังงานในแต่ละปี เป็นพลังงานที่มนุษย์ใช้ภาคอุตสาหกรรมและเทคโนโลยีของแต่ละประเทศ การใช้พลังงานของโลกในปัจจุบันส่งผลต่อการดำรงชีวิตของมนุษย์
สถานบันต่างๆ เช่น สถาบันพลังงานระหว่างประเทศ ได้มีการบันทึกข้อมูลการใชัพลังงานของโลกอยู่ตลอดเวลา ซึ่งข้อมูลที่รวบรวมได้จะเป็นประโยชน์ในการศึกษาแนวโน้มการใชัพลังงานของโลกและการวางแผนการใช้พลังงานในอนาคต 
การใช้พลังงานฟอสซิลที่เพิ่มขึ้นมากที่สุดใน พ.ศ. 2543 - 2551 ในเดือนตุลาคม 2555 สถาบันพลังงานระหว่างประเทศ พบว่าการใช้พลังงานถ่านหินมีศรึ่งในพลังงานที่ใช้กันทั้งโลก แต่การใชัพลังงานหมุนเวียนในปัจจุบันมีการใชัพลังงานหมุนเวียนมากขึ้น ในปี พ.ศ. 2522 อุบัติเหตุนิวเคลียร์เกาะทรีไมล์ และ พ.ศ. 2529 ภัยพิบัติเชียร์โนบีล การสร้างโรงไฟฟ้านิวเคลียร์ใช้ทุนในการก่อสร้างสุง ปัจจุบันการใชัพลังงานนิวเคลียร์มีการใชัอัตราที่น้อยลง
1 terawatt-hour (TWh) = 1 billion กิโลวัตต์ต่อชั่วโมงs (kWh) = 1012 วัตต์ต่อชั่วโมงs
อยากหยุดความเหงา

"อยากหยุดความเหงา" เป็นซิงเกิลของนักร้องบอย พิษณุ กับค่ายสหภาพดนตรี ประพันธ์เนื้อร้อง-ทำนองโดย ธีรภัค มณีโชติ และเรียบเรียงโดย แมว-จิรศักดิ์, ยุ่น แบล็คเฮด, โซ่-อีทีซี ออกจำหน่ายในวันที่ 13 กรกฎาคม พ.ศ. 2557
เพลงนี้ถือเป็นการทำงานร่วมกันครั้งแรกของ บอย พิษณุ กับสังกัด "สหภาพดนตรี" อย่างเต็มตัวโดยได้โปรดิวเซอร์นักแต่งเพลง ฝีมือดีอย่าง "เต็น-ธีรภัค มณีโชติ" เจ้าของรางวัล Thai Best Song Write และ
รางวัล Single Hit Of The Year จากงาน The Guitar Mag Awards 2014 จากเพลง "อาย" ร้องโดย สิงโต นำโชค และได้นักดนตรีฝีมือดี อาทิ "แมว-จิรศักดิ์" มาดีไซน์และอัดไลน์กีตาร์ "ยุ่น แบล็คเฮด" มาช่วยดีไซน์และอัดไลน์กลอง และ "โซ่-อีทีซี" มาดีไซน์อัดไลน์เปียโน ทำให้ส่วนผสมทางดนตรีชัดเจนและลงตัว ดนตรีอารมณ์หม่นๆ
เนื้อหาของเพลง.
เนื้อหาของเพลง "อยากหยุดความเหงา" พูดถึงความเหงาๆ เหมือนบอกให้รู้ว่าบางครั้งคนอารมณ์ดี สนุกสนาน ร่าเริง ก็ใช่จะเหงาไม่เป็น "...ฉันเหมือนโดนถูกกักขัง ฝังให้จมอยู่ตรงนี้ ทุกนาทีที่มีค่อยๆ ผ่านไป ฟ้าวนเวียนเปลี่ยนไปแล้ว ฉันยังคงไม่ไปไหน ทั้งหัวใจเหน็บหนาวเหลือเกิน แต่สิ่งหนึ่งนั้นยังไม่เคยเปลี่ยนและยังคง­วนเวียนอยู่ที่เดิม มันคือความเหงาที่เกาะกินใจ อีกนานแค่ไหนถึงจะเปลี่ยนแปลง..." ไม่ว่าคุณจะเหงาเพราะไม่มีใคร หรือมีใครอยู่ข้างๆ แล้วก็ยังเหงา เราจะมาเหงาไปพร้อมๆ กัน
การตอบรับ.
เพลง "อยากหยุดความเหงา" ติดอันดับสูงสุด 15 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 31 สิงหาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อึยจ็องบูเคบีอินชัวรันซ์สตาร์

อึยจ็องบูเคบีอินชัวรันซ์สตาร์  เป็นทีมวอลเลย์บอลระดับอาชีพของประเทศเกาหลีที่ได้รับการก่อตั้งในปี ค.ศ. 1976 และเปลี่ยนเป็นระดับอาชีพในปี ค.ศ. 2005 ทีมนี้ตั้งอยู่ ณ เมืองอึยจ็องบูและเป็นสมาชิกแห่งสหพันธ์วอลเลย์บอลเกาหลี (KOVO) โดยมีสนามเหย้าของสโมสรแห่งนี้คือ พัก ชาน-ฮี ยิมเนเซียม ในกูมิ
บุนเดิสลีกา ฤดูกาล 1990–91

การแข่งขันฟุตบอล บุนเดิสลีกา ฤดูกาล 1990–91 เป็นฤดูกาลที่ 28 ของบุนเดิสลีกา ฟุตบอลลีกชั้นนำของเยอรมนีตะวันตก การแข่งขันเริ่มตั้งแต่วันที่ 8 สิงหาคม ค.ศ. 1990 (พ.ศ. 2533) ถึง 15 มิถุนายน ค.ศ. 1991
บุนเดิสลีกาครั้งนี้เป็นฤดูกาลสุดท้ายที่มีสโมสรเฉพาะจากฝั่งเยอรมนีตะวันตกลงแข่ง เนื่องจากการรวมประเทศเยอรมนีในวันที่ 3 ตุลาคม ค.ศ. 1990 ทำให้ตั้งแต่ฤดูกาลหน้าเป็นต้นไปจะมีทีมจากฝั่งอดีตเยอรมนีตะวันออกเข้าร่วมการแข่งขันด้วย
ภาพรวม.
จากบุนเดิสลีกาฤดูกาลก่อนหน้า สโมสรเอสเฟาวัลด์โฮฟมันน์ไฮม์และเอฟเซฮอมบวร์คตกชั้นสู่บุนเดิสลีกา 2 แฮร์ทาเบเอสเซและเอสเกวัทเทินไชด์ 09 เลื่อนชั้นขึ้นมายังลีก 1 ส่วนเฟาเอฟเอลโบคุมสามารถรักษาตำแหน่งในบุนเดิสลีกาไว้ได้จากการชนะเอฟเซซาร์บรึคเคินในการแข่งขันรอบเพลย์ออฟ
บุนเดิสลีกาในฤดูกาล 1990–91 สโมสรไคเซอร์สเลาเทิร์นสามารถเก็บคะแนนรวมเป็นที่หนึ่งของตารางได้อย่างน่าประหลาดใจเมื่อเปรียบเทียบกับฤดูกาลก่อนหน้าที่สโมสรอยู่ในอันดับ 12 เมื่อจบฤดูกาล ทำให้ไคเซอร์สเลาเทิร์นชนะในลีกสูงสุดของเยอรมนีเป็นสมัยที่สามต่อจากปี ค.ศ. 1951 และ 1956
ก่อนหน้านี้ในวันที่ 32 ของรายการ ไคเซอร์สเลาเทิร์นมีคะแนนนำบาเยิร์นมิวนิกอันดับสอง 4 แต้ม และถ้าทีมสามารถชนะได้อีกในวันที่ 33 ของรายการก็จะกลายเป็นทีมชนะเลิศในฤดูกาลนี้ แต่ในวันดังกล่าว ไคเซอร์สเลาเทิร์นกลับแพ้ให้กับโบรุสซีอาเมินเชินกลัทบัคไปด้วยประตู 2:3 ในขณะเดียวกันบาเยิร์นมิวนิกเอาชนะเอฟเซเนือร์นแบร์กไปด้วยประตู 1:0 ทำให้ทั้งสองทีมมีคะแนนรวมเท่ากัน ทำให้วันตัดสินผู้ชนะจึงตกไปอยู่วันสุดท้ายของฤดูกาล ณ วันที่ 15 มิถุนายน ค.ศ. 1991 วันที่ 34 ของรายการ ไคเซอร์สเลาเทิร์นไปเยือนเอฟเซเคิล์นและเอาชนะไปด้วยประตู 6:2 และกลายเป็นทีมชนะเลิศของฤดูกาลนี้ ส่วนบาเยิร์นมิวนิกทำได้เพียงเสมอกับบาเยอร์อือร์ดิงเงิน 2:2 ทำให้ไม่มีผลใด ๆ
ในการป้องกันการตกชั้น สโมสรแฮร์ทาเบเอสเซไม่สามารถเก็บคะแนนได้มากเท่าที่ควร ทำให้อยู่ในอันดับรั้งท้ายและทราบแน่นอนว่าตกชั้นตั้งแต่เนิ่น ส่วนอือร์ดิงเงินทราบแน่นอนว่าตกชั้นตั้งแต่วันก่อนวันสุดท้ายของรายการ ส่วนการแข่งขันในอันดับที่ 16 ของตารางซึ่งเป็นตำแหน่งที่ต้องเล่นรอบเพลย์ออฟเลื่อนชั้น-ตกชั้น ตัดสินกันในวันสุดท้ายของรายการ โดยที่สโมสรเนือร์นแบร์กเอาชนะวัทเทินไชด์ไปด้วยประตู 1:0 และซังคท์เพาลีพ่ายให้กับดอร์ทมุนท์ 2:5 ทำให้ซังคท์เพาลีต้องเข้าเล่นรอบเพลย์ออฟเจอกับชตุทท์การ์เทอร์คิกเกอร์ส ซึ่งผลท้ายสุดซังคท์เพาลีได้ตกชั้นไปอยู่บุนเดิสลีกา 2
ผลการแข่งขัน.
เพลย์ออฟเลื่อนชั้น-ตกชั้น.
สโมสรเอฟเซซังคท์เพาลี อันดับที่สามนับจากล่างสุดของตารางบุนเดิสลีกา และชตุทท์การ์เทอร์คิกเกอร์ส อันดับที่สามของบุนเดิสลีกา 2 ต้องมาแข่งขันกัน 2 นัดในรอบเพลย์ออฟเลื่อนชั้น-ตกชั้น โดยได้ผลรวมเสมอ 2–2 เมื่อแข่งขันเสร็จทั้งสองนัด ทำให้ต้องจัดการแข่งขันนัดที่สามเพื่อตัดสินแพ้ชนะ ซึ่งชตุทท์การ์เทอร์คิกเกอร์สสามารถเอาชนะและถูกเลื่อนชั้นขึ้นมาในบุนเดิสลีกา ส่วนเอฟเซซังคท์เพาลีตกชั้นสู่บุนเดิสลีกา 2
เท็นเทาซันด์เทียส์

เท็นเทาซันด์เทียส์  เป็นสตูดิโออัลบั้มชุดที่ 4 ของวงดนตรีแนวคลาสสิกร็อกร่วมสมัย ค็อกเทล อัลบั้มนี้ออกจำหน่ายเมื่อวันที่ 18 สิงหาคม พ.ศ. 2554 จากค่ายเพลงจีนี่ เรคคอร์ด ในเครือจีเอ็มเอ็ม แกรมมี่ โดยเป็นอัลบั้มแรกของค็อกเทลที่ออกจำหน่ายผ่านค่ายเพลงนี้
อัลบั้มชุดนี้เป็นอัลบั้มที่ทำให้วงค็อกเทลเป็นที่รู้จักในระดับประเทศ มีเพลงที่เป็นซิงเกิล ได้แก่ "ฉันร้องไห้เป็นหมื่นครั้งเพื่อมาเจอเธอ" "เวลา" "สาวเซี่ยงไฮ้" "งานเต้นรำในคืนพระจันทร์เต็มดวง" และ "เธอทำให้ฉันเสียใจ"
ภาพรวม.
ชื่อของอัลบั้ม "เท็นเทาซันด์เทียส์" มีความหมายเป็นภาษาไทย คือ "น้ำตาหมื่นหยด" หมายถึง การเดินทางของวงที่กว่าจะมาถึงเวลานี้ได้ต้องผ่านสิ่งต่าง ๆ มากมาย รวมถึงความคุ้มค่าของความเหนื่อยหรือหยดน้ำตาที่เสียไป เพราะการได้เจอปลายทางที่สวยงาม โดยเห็นได้ชัดในเพลงหลักของอัลบั้ม ได้แก่ เพลง "เธอทำให้ฉันเสียใจ" และเพลง "ฉันร้องไห้เป็นหมื่นครั้งเพื่อมาเจอเธอ"
รายชื่อเพลง.
เพลงทั้งหมดแต่งโดยค็อกเทล คำร้องและทำนองโดย ปัณฑพล ประสารราชกิจ
สเตย์อะเวย์

สเตย์อะเวย์ เป็นซิงเกิลและเพลงในปี พ.ศ. 2550 ของวงดนตรีซิลลี่ ฟูลส์ จากมินิอัลบั้มมินิในปี พ.ศ. 2550 ออกจำหน่ายในวันที่ 13 กุมภาพันธ์ พ.ศ. 2550 จากค่ายสนามหลวงการดนตรี ในเครือจีเอ็มเอ็ม แกรมมี่ โดยเพลงนี้เป็นครั้งแรกที่ได้เปลี่ยนนักร้องนำจาก โต-ณัฐพล พุทธภาวนา มาเป็น เบน-เบนจามิน จุง ทัฟเนล
มิวสิกวิดีโอ.
มิวสิกวิดีโอนี้ เผยแพร่ครั้งแรกเมื่อวันที่ 22 มีนาคม พ.ศ. 2550
การตอบรับ.
เพลง Stay Away ได้ติดอันดับสูงสุดที่ 16 จากการจัดอันดับของ แฟต 104.5 ในชาร์ตของ แฟต 104.5 เอฟเอ็ม ท็อป 20 ชาร์ต ประจำวันที่ 25 กุมภาพันธ์ พ.ศ. 2550
ในเวอร์ชันอื่น.
สำหรับเพลง Stay Away ได้ถูกนำไปแปลงเพลงในรูปแบบภาษาไทยในชื่อเพลง พลิกฟ้าล่าตะวัน เป็นเพลงประกอบละครพลิกฟ้าล่าตะวัน
คิม โย-ฮัน

คิม โย-ฮัน (เกาหลี: ; ฮันจา:  ; เกิด 16 สิงหาคม 1985) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวตีด้านนอกให้แก่ แอลไอจีเกรเตอร์ส
ผลงานในระดับนานาชาติ.
 วอลเลย์บอลชายทีมชาติเกาหลีใต้
ฮัน ซ็อน-ซู

ฮัน ซ็อน-ซู (เกาหลี:  ; เกิด 16 ธันวาคม 1985) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งมือเซตให้แก่ อินช็อนโคเรียนแอร์จัมโบส์
โรโตสโคป

โรโตสโคป คือเทคนิคการสร้างภาพแอนิเมชันที่นักสร้างแอนิเมชันวาดตามภาพต้นฉบับฟิล์มต่อเฟรมเพื่อใช้ในฉากสมจริงและภาพยนตร์แอนิเมชัน แต่เดิม การบันทึกภาพยนตร์ฉากสมจริงจะฉายขึ้นแผ่นกระจกแข็งและวาดซ้ำโดยนักแอนิเมชัน เครื่องมือสำหรับการฉายภาพนี้ถูกเรียกว่าเครื่องโรโตสโคป อย่างไรก็ตามอุปกรณ์ปัจจุบันถูกแทนที่ด้วยคอมพิวเตอร์
ในอุตสาหกรรมเอฟเฟคส์ภาพ นิยามของการทำโรโตสโคปยังหมายรวมถึงเทคนิคการสร้าภาพซ้อนด้วยมือสำหรับการสร้างองค์ประกอบบนฉากสมจริงและอาจหมายถึงการผสมภาพบนภาพพื้นหลังอื่นได้ด้วย
กล้ามเนื้อกลุ่มควอดริเซ็บ ฟีเมอริส

กล้ามเนื้อกลุ่มควอดริเซ็บ ฟีเมอริส (อังกฤษ: Quadriceps femoris muscle, ภาษาลาตินแปลว่า กล้ามเนื้อสี่หัวของกระดูกต้นขา "four headed muscle of the femur"), มีชื่อเรียกสั้นๆว่า ควอดริเซ็บ (quadriceps) หรือ ควอดส (quads)
ควอดริเซ็บ ฟีเมอริส เป็นกลุ่มกล้ามเนื่อขนาดใหญ่รวมกันสี่กล้ามเนื้อ อยู่ด้านหน้าของต้นขา กล้ามเนื้อกลุ่มนี้ถูกใช้ในการเหยียดขาตรง หรือยืดขา (extensor of the knee) กลุ่มกล้ามเนื้อนี้ครอบคลุมอยู่ทางด้านหน้า และด้านข้างของกระดูกต้นขา(femur)
โครงสร้าง.
แบ่งเป็นสี่กล้ามเนื้อย่อย
กล้ามเนื้อทั้งสี่นั้นมีจุดยึกอยู่ที่หัวหน่อของกระดูกแข้ง (tibial tuberosity) โดยรวมกันเป็นเส้นเอ็นยึดกล้ามเนื้อควอดริเซ็บ (quadriceps tendon) ผ่านกระดูสะบ้าของหัวเข่า จนกลายมาเป็น เส้นเอ็นกระดูสะบ้าของหัวเข่า (patellar ligament) จนมายึดกับกระดูกแข้ง
เส้นประสาทควบคุมการทำงาน.
ควบคุมโดย เส้นประสาทฟีเมอรัล (femoral nerve) จาก L1, L2, L3, L4
หน้าที่.
มีส่วนช่วยในการเดิน, วิ่ง, กระโดด, และย่อหัวเข่า กล้ามเนื้อเรกตัส ฟีเมอร์ริส ยังมีส่วนช่วยในการงอเอว (hip flexion) 
กล้ามเนื้อวาสตัส มีเดียส มีส่วนสำคัญในการสร้างสมดุลให้กับกระดูสะบ้าของหัวเข่าระหว่างการย่างก้าวเพื่อการเดิน
สามเหลี่ยมปะการัง

สามเหลี่ยมปะการัง  เป็นพื้นที่สามเหลี่ยมโดยประมาณในพื้นทะเลเขตร้อนรอบประเทศฟิลิปปินส์ อินโดนีเซีย มาเลเซีย ปาปัวนิวกินี หมู่เกาะโซโลมอน และติมอร์-เลสเต พื้นที่นี้มีแนวปะการังที่เชื่อมต่อติดกันในแต่ละเขตภูมินิเวศอย่างน้อย 500 ชนิด สามเหลี่ยมปะการังตั้งอยู่ระหว่างมหาสมุทรแปซิฟิกกับมหาสมุทรอินเดีย และครอบคลุมภูมิภาคทางชีวภูมิศาสตร์ 2 แห่ง: ภูมิภาคอินโดนีเซีย-ฟิลิปปินส์ และภูมิภาคแปซิฟิกตะวันตกเฉียงใต้ส่วนไกล (Far Southwestern Pacific Region) ในฐานะหนึ่งในแปดเขตแนวปะการังหลังของโลก สามเหลี่ยมปะการังได้รับการยอมรับเป็นศูนย์กลางความหลากหลายทางชีวภาพทางน้ำ และมีความสำคัญสำหรับการอนุรักษ์ในระดับโลก ความหลากหลายเช่นนี้ทำให้ได้รับการขนานนามว่าเป็น "ป่าแอมะซอนแห่งทะเล" โดยมีพื้นที่ทะเล 
ใน ค.ศ. 2014 ธนาคารพัฒนาเอเชีย (ADB) รายงานว่า ผลิตภัณฑ์มวลรวมในประเทศในระบบนิเวศทางทะเลในสามเหลี่ยมปะการังอยู่ที่ประมาณ 1.2 ล้านล้านดอลลาร์ต่อปี และผลิตอาหารแก่ผู้คนมากกว่า 120 ล้านคน
องค์การกองทุนสัตว์ป่าโลกสากลได้พิจารณาให้สามเหลี่ยมปะการังมีความสำคัญสูงสุดในการอนุรักษ์ทางทะเล และมีความเสี่ยงที่จะถูกคุกคาม โดยทำการเปิดตัวโครงการสามเหลี่ยมปะการังขึ้นใน ค.ศ. 2007 ศูนย์กลางความหลากหลายทางชีวภาพในสามเหลี่ยมนี้อยู่ที่ช่องผ่านเกาะเวร์เดในประเทศฟิลิปปินส์ พื้นที่แนวปะการังแห่งเดียวในภูมิภาคที่ได้รับการบรรจุลงในแหล่งมรดกโลกของยูเนสโกคืออุทยานธรรมชาติพืดหินปะการังตุบบาตาฮาในประเทศฟิลิปปินส์
มาริโอ โควโม

มาริโอ แมตทิว โควโม (15 มิถุนายน พ.ศ. 2475 - 1 มกราคม พ.ศ. 2558) เป็นนักการเมืองชาวอเมริกันและสมาชิกของพรรคเดโมแครต เขายังเป็นผู้ว่าการรัฐนิวยอร์กคนที่ 52 ตั้งแต่ พ.ศ. 2526 - พ.ศ. 2537
การเสียชีวิต.
โควโมได้รับการรักษาที่โรงพยาบาลตั้งแต่เดือนพฤศจิกายน พ.ศ. 2557 โควโมเสียชีวิตในวันที่ 1 มกราคม พ.ศ. 2558 ในบ้านของเขาที่แมนฮัตตัน ด้วยโรคหัวใจวาย ซึ่งเป็นชั่วโมงเดียวหลังจากแอนดรูว์ ลูกชายของเขาเข้ารับตำแหน่งเป็นผู้ว่าการรัฐนิวยอร์กสมัยที่สอง
พังก์โกส์ป็อป 4

พังก์โกส์ป็อป 4  เป็นอัลบั้มรวมเพลงลำดับที่ 12 ในซีรีส์อัลบั้มเพลงคัฟเวอร์ "พังก์โกส์..." อัลบั้มนี้ออกจำหน่ายเมื่อวันที่ 21 พฤศจิกายน พ.ศ. 2554 ผ่านค่ายเพลงเฟียร์เลสเรเคิดส์ อัลบั้มนี้เป็นอัลบั้ม "พังก์โกส์ป็อป" ลำดับที่ 4 เป็นการรวมเพลงคัฟเวอร์โดยวงดนตรีร็อกจากเพลงป็อปมาเป็นแบบเมทัลคอร์, โพสต์-ฮาร์ดคอร์ และ อิเล็กทรอนิกคอร์ โดยเว็บไซต์เอ็มทีวี บัซซ์วอร์ทที ได้ประกาศรายชื่อเพลงในอัลบั้มเมื่อวันที่ 22 กันยายน พ.ศ. 2554
อัลบั้ม "พังก์โกส์ป็อป 4" ออกซิงเกิลมา 2 เพลง ได้แก่ เพลง "จัสต์เดอะเวย์ยูอาร์" คัฟเวอร์โดย Pierce the Veil และเพลง "ลาสต์ฟรายเดย์ไนต์ (ที.จี.ไอ.เอฟ.)" คัฟเวอร์โดย Woe, Is Me อัลบั้มนี้เปิดตัวในชาร์ต"บิลบอร์ด" 200ด้วยอันดับที่ 92 
รายชื่อเพลง.
ฉบับญี่ปุ่น.
ฉบับญี่ปุ่นจะมีเพลงโบนัสเพิ่มขึ้นมา ดังนี้
รายพระนามรัชทายาทกรีซ

รายพระนามต่อไปนี้ รวบรวมบุคคลทั้งหมดที่เคยเป็นลำดับแรกในการสืบราชบัลลังก์กรีซ ไม่ว่าจะเป็นทายาทผู้มีสิทธิโดยตรงหรือทายาทโดยสันนิษฐาน ตั้งแต่ 1832 (ดูเพิ่มที่ มกุฎราชกุมารกรีซ) ตัวหนาหมายถึงบุคคลที่ได้รับราชบัลลังก์จริง
ฟาสต์เลน (2015)

ฟาสต์เลน  เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี สถานที่จัดคือ เฟดเอกซ์ ฟอรัม ในเมมฟิส, รัฐเทนเนสซี สหรัฐอเมริกา โดยจะจัดในวันที่ 22 กุมภาพันธ์ ค.ศ. 2015 ซึ่งจะจัดเป็นครั้งแรกแทนรายการอิลิมิเนชั่น แชมเบอร์
เบื้องหลัง.
ในรอว์ (2 กุมภาพันธ์ 2015) ทริปเปิล เอช ประกาศแมตช์ให้ แดเนียล ไบรอัน เจอกับ เซท โรลลินส์ เป็นคู่เอก โดยผู้ชนะจะได้ไปเจอกับ โรแมน เรนส์ ในศึก ฟาสต์เลน เพื่อหาผู้ท้าชิงอันดับ 1 ในการชิงแชมป์ WWE World Heavyweight Championship กับ บร็อก เลสเนอร์ ในศึก เรสเซิลเมเนีย ครั้งที่ 31 ผลปรากฏว่า แดเนียล ไบรอัน เป็นฝ่ายชนะ และได้ไปเจอกับ โรแมน เรนส์ ใน ฟาสต์เลน
ในศึก เซอร์ไวเวอร์ซีรีส์ (2014) ในแมตช์ระหว่าง ทีมออโทริตี กับ ทีมซีนา นั้น สติง ได้มาช่วยทีมซีนา จนคว้าชัยชนะไปได้ ทำให้ ทริปเปิล เอช แค้มมาก และขอท้า สติง ให้มาเผชิญหน้ากัน ในฟาสต์เลน
วี.แชลเลนจ์ลีก (ประเทศญี่ปุ่น)

วี.แชลเลนจ์ลีก  เป็นลีกวอลเลย์บอลระดับชั้นที่สองสำหรับทั้งทีมชายและทีมหญิงในประเทศญี่ปุ่น เริ่มแข่งขันในปี ค.ศ. 1998 ในชื่อ วี1 ลีก ในปี ค.ศ. 2006 ชื่อ วี1.ลีก เปลี่ยนมาเป็น วี.แชลเลนจ์ลีก โดยให้ทีมแชมป์และทีมรองแชมป์ เข้าสู่การแข่งขันวี.ลีก การแข่งขันวี.แชลเลนจ์ลีกจะสิ้นสุดในฤดูกาล 2017/18 และจะเปลี่ยนไปใช้ชื่อ วี.ลีก ดิวิชัน 2 และดิวิชัน 3 ตั้งแต่ฤดูกาล 2018/19
ทีมในฤดูกาล 2017–18.
<templatestyles src="Col-begin/styles.css"/>
ทีมที่ชนะเลิศ.
วี.แชลเลนจ์ลีก.
<templatestyles src="Col-begin/styles.css"/>
วงศ์ปาดโลกเก่า

วงศ์ปาดโลกเก่า
  เป็นวงศ์ของสัตว์สะเทินน้ำสะเทินบกจำพวกกบวงศ์หนึ่ง ใช้ชื่อว่า Rhacophoridae 
จัดเป็นปาดวงศ์หนึ่ง มีลักษณะทั่วไป คือ มีกระดูกสันหลังหน้ากระดูกก้นกบ 8 ปล้อง กระดูกสันหลังมีเซนทรัมเป็นแบบอย่างของโพรซีลัสหรือเป็นแบบอย่างของไดพลาสิโอซีลัส กระดูกหัวไหล่เป็นแบบอย่างของเฟอร์มิสเทอร์นัล กระดูกแอสทรากาลัสและกระดูกแคลคาเนียมเชื่อมรวมกันเฉพาะส่วนต้นและส่วนปลาย มีชิ้นกระดูกอ่อนแทรกระหว่างกระดูกนิ้วสองชิ้นสุดท้าย กระดูกนิ้วชิ้นสุดท้ายเรียวยาวหรือเป็นรูปตัวอักษร T ในภาษาอังกฤษ ส่วนปลายของนิ้วขยายออกเป็นตุ่มคล้ายคลึงกับปาดในวงศ์ปาดโลกใหม่ (Hylidae) แต่อย่างไรก็ตาม ก็มีบางชนิดในวงศ์นี้ที่ใช้ชีวิตอยู่บนพื้นดิน และไม่ได้มีตุ่มที่ปลายนิ้ว ลูกอ๊อดมีโครงสร้างของมีจะงอยปากและมีตุ่มฟัน ช่องเปิดของห้องเหงือกมีช่องเดียวอยู่ทางด้านข้างลำตัวและทางซ้ายของลำตัว 
มีความยาวลำตัวประมาณ 2-12 เซนติเมตร ส่วนใหญ่อาศัยอยู่บนต้นไม้ หลายชนิดสามารถร่อนไปมาระหว่างต้นไม้หรือจากที่สูงลงสู่ที่ต่ำได้ โดยการพยุงตัวให้ลอยอยู่ในอากาศได้จากแผ่นหนังระหว่างนิ้วตีนขนาดใหญ่มากร่วมกับการทำลำตัวให้แบนราบเพื่อให้พื้นที่ต้านอากาศมากขึ้น เช่น ปาดเขียวตีนดำ ("Rhacophorus nigropalmatus") 
เมื่อผสมพันธุ์ ตัวผู้จะกอดรัดตัวเมียในตำแหน่งหน้าอก แต่ชีววิทยาการสืบพันธุ์แตกต่างหากหลายกันมาก บางชนิดวางไข่ในน้ำ และลูกอ๊อดอาศัยอยู่ในน้ำ แต่ในบางสกุลสร้างก้อนฟองขึ้นมาซึ่งอาจติดอยู่กับน้ำหรือติดไว้กับกิ่งไม้เหนือแหล่งน้ำแล้ววางไข่ไว้ในก้อนฟอง บางสกุลมีการรวมตัวกันหลายตัวแล้วสร้างก้อนฟองขึ้นมาเพียงก้อนเดียว แล้ววางไข่รวมกัน พื้นผิวของก้อนฟองด้านนอกเมื่อถูกอากาศจะแห้งและแข็ง ซึ่งช่วยป้องกันการระเหยของน้ำออกจากภายใน ไข่ที่อยู่ด้านในจะได้รับความชุ่มชื้นตลอดเวลา ลูกอ๊อดที่อยู่ใต้ก้อนฟองจะเปลี่ยนแปลงรูปร่างตามกาลเวลา หรือทิ้งตัวลงสู่แหล่งน้ำและอาศัยอยู่ในน้ำ ในขณะที่บางชนิดวางไข่ในโพรงของไม้ไผ่และลูกอ๊อดที่อยู่ในนั้นกินไข่ที่ตัวเมียไม่ได้ปฏิสนธิปล่อยมาให้ หลายชนิดวางไข่บนต้นไม้ เอมบริโอเจริญเติบโตและลูกอ๊อดเปลี่ยนรูปร่างเป็นของตัวเต็มวัยภายในไข่
จำแนกออกได้เป็น 3 วงศ์ย่อย มีทั้งสิ้น 21 สกุล และประมาณ 476 ชนิด พบกระจายพันธุ์ตั้งแต่แอฟริกา, เกาะมาดากัสการ์, ตอนใต้ของอินเดียไปจนถึงหมู่เกาะฟิลิปปินส์, เอเชียตะวันออกเฉียงใต้, เกาะฟอร์โมซา และหมู่เกาะญี่ปุ่น
มี่นอองไลง์

พลเอกอาวุโส มี่นอองไลง์ (เกิด 3 กรกฎาคม พ.ศ. 2499) เป็นนายพลกองทัพพม่าปกครองประเทศพม่าในฐานะประธานสภาบริหารแห่งรัฐ นับตั้งแต่ยึดอำนาจในเหตุการณ์รัฐประหารเดือนกุมภาพันธ์ พ.ศ. 2564 นอกจากนี้ เขายังแต่งตั้งตนเองเป็นนายกรัฐมนตรีพม่าในเดือนสิงหาคม พ.ศ. 2564 และแต่งตั้งตนเองเป็นรักษาการประธานาธิบดีในเดือนกรกฎาคม พ.ศ. 2567 ตั้งแต่เดือนมีนาคม พ.ศ. 2554 เขาได้ดำรงตำแหน่งผู้บัญชาการทหารสูงสุดของกองทัพพม่า ซึ่งเป็นองค์กรอิสระที่มีอำนาจทางการเมืองสูงในประเทศ เขาได้รับการแต่งตั้งโดยตรงจากพลเอกอาวุโส ต้านชเว ผู้บัญชาการทหารสูงสุดคนก่อน เพื่อสืบทอดตำแหน่งต่อไป ก่อนที่ต้านชเวจะเกษียณอายุราชการและถ่ายโอนอำนาจให้แก่รัฐบาลพลเรือน ก่อนที่จะเข้ารับตำแหน่งผู้บัญชาการทหารสูงสุด มี่นอองไลง์ เคยดำรงตำแหน่งเสนาธิการร่วมระหว่างปี 2553 ถึง 2554
ประวัติ.
มี่นอองไลง์สำเร็จการศึกษาจากวิทยาลัยป้องกันป้องกันประเทศพม่า และจบการศึกษานิติศาสตรบัณฑิต จากมหาวิทยาลัยศิลปศาสตร์และวิทยาศาสตร์ย่างกุ้ง จากนั้นศึกษาต่อที่ Defense Service Academy (วิทยาลัยกลาโหม) เข้ารับราชการในกองทัพบกเมื่อปี 2520 จากนั้นได้รับการแต่งตั้งเป็นผู้บัญชาการทหารรัฐมอญ พ.ศ. 2545 เคยดำรงตำแหน่งผู้บัญชาการกรมทหารภาคสามเหลี่ยมในรัฐชาน เป็นจุดยุทธศาสตร์สำคัญในการเจรจากับกองกำลังชนกลุ่มน้อย 2 กลุ่ม คือ กองทัพแห่งรัฐว้าและกองกำลังสัมพันธมิตรชาติประชาธิปไตยหรือกลุ่มหยุดยิงเมืองลา
พ.ศ. 2552 มี่นอองไลง์ในยศพลโทเป็นผู้นำกำลังเข้าต่อต้านกลุ่มกองกำลังสัมพันธมิตรชาติประชาธิปไตยในพื้นที่ของชนกลุ่มน้อยโกก้าง ส่งผลให้ชาวโกก้างราว 3.7 หมื่นคนลี้ภัยเข้าไปในประเทศจีน
พ.ศ. 2553 มี่นอองไลง์ได้รับตำแหน่งผู้บัญชาการกองยุทธการพิเศษที่ 2 หน่วยบัญชาการทหารภาครัฐชานและรัฐกะเหรี่ยง และเสนาธิการร่วมกองทัพพม่า ต่อมาในพ.ศ. 2554 เขาสืบทอดตำแหน่งผู้บัญชาการทหารสูงสุดต่อจากพลเอกอาวุโสต้านชเว
มี่นอองไลง์ถือเป็นนายทหารที่มีอิทธิพลในพม่า และเป็นผู้หนึ่งที่เคยประกาศต่อหน้ารัฐบาลว่า กองทัพจะยังคงมีบทบาทในทางการเมืองพม่าต่อไปเหมือนเช่นในอดีต และย้ำว่า กองทัพมีหน้าที่ที่จะต้องปกป้องรัฐธรรมนูญ แต่ในส่วนลึกเขาก็ยังคงต้องฟังเสียงประธานาธิบดีเต้นเซน ประธานรัฐสภาพลเอก ชเวม่าน นายทหารสายเหยี่ยวที่คุมรัฐสภาอยู่ เพราะความใกล้ชิดอย่างมากกับต้านชเว ที่ยังมีบทบาทสำคัญต่อการเมืองในสหภาพพม่า 
ในปี พ.ศ. 2564 เขาเป็นผู้นำก่อการรัฐประหารยึดอำนาจจากรัฐบาลประชาธิปไตยของอองซานซูจี และประธานาธิบดีวิ่น-มหยิ่น หลังจากที่พรรคสันนิบาตชาติเพื่อประชาธิปไตยของซูจีชนะการเลือกตั้งอย่างถลมถลาย โดยเขาอ้างว่ามีการทุจริตการเลือกตั้ง และได้เข้าจับกุมซูจีพร้อมด้วยแกนนำพรรคของเธอมาดำเนินคดีในหลากหลายข้อหา ปัจจุบันมิ่นอองไลง์ดำรงตำแหน่งเป็นนายกรัฐมนตรีและรักษาการประธานาธิบดีตั้งกลางปี พ.ศ. 2567 ตลอดเวลาที่ดำรงตำแหน่งเขาได้ปราบปรามผู้ประท้วงต่อต่านการรัฐประหารด้วยวิธีการรุนแรง จนกลุ่มชาติพันธุ์น้อยใหญ่ได้ตั้งกองกำลังติดอาวุธขึ้นมาต่อสู้กับรัฐบาลทหาร อย่างไรก็ดีมิ่นอองไลง์ก็ยังประกาศกฎอัยการศึกเพื่อรักษาอำนาจของเขาต่อไปเรื่อย ๆ
ปาดบ้าน

ปาดบ้าน (ชื่อวิทยาศาสตร์: "Polypedates leucomystax") เป็นปาดชนิดหนึ่ง จัดอยู่ในวงศ์ปาดโลกเก่า (Rhacophoridae)
มีความสามารถปรับเปลี่ยนสีได้ตามสภาพแวดล้อมที่อยู่อาศัยทั้งขาว, เหลือง, เทา, ชมพู, น้ำตาล จนถึงน้ำตาลเข้มออกดำ ปลายนิ้วทั้งหมดเป็นปุ่มกลม มีแผ่นยึดเป็นพังผืดระหว่างนิ้วเฉพาะขาหลังเท่านั้น ตีนเหนียวสามารถเกาะติดกับผนังได้ บริเวณด้านหลังระหว่างลูกตาผิวหนังจะแบนราบจนติดกับกะโหลก และมีลายเข้มคล้ายนาฬิกาทรายอยู่บนท้ายทอยพาดมาจนถึงหัวไหล่
พบได้ทั่วไปในทวีปเอเชีย ตั้งแต่บังกลาเทศ, บรูไน, กัมพูชา, จีน, อินเดีย, อินโดนีเซีย, ลาว, มาเลเซีย, เมียนมาร์, เนปาล, ฟิลิปปินส์, สิงคโปร์, ไทย, เวียดนาม และเป็นไปได้ว่าอาจมีที่ภูฏานด้วย อีกทั้งมีการนำเข้าไปในญี่ปุ่น สำหรับในประเทศไทยพบได้ทั่วทุกภาค 
ปาดบ้าน มีความสามารถปรับตัวได้ดีให้เข้ากับสภาพแวดล้อมทั้งที่เป็นสภาพในธรรมชาติ เช่น ป่าดิบทึบ, หนองน้ำ, ทุ่งหญ้า หรือแม้กระทั่งสภาพแวดล้อมแบบในเมือง
เทย์เลอร์ แซนเดอร์

เทย์เลอร์ แซนเดอร์ (17 มีนาคม ค.ศ. 1992) เป็นนักวอลเลย์บอลชายชาวอเมริกัน ในตำแหน่งตัวตีด้านนอก ให้กับสโมสรกูชีเนลูเบชีวีตาโนวา
ประวัติ.
แซนเดอร์เกิดที่เมืองฮันติงตันบีช รัฐแคลิฟอร์เนีย ต่อมาได้เข้าศึกษาที่มหาวิทยาลัยบริกแฮมยัง ซึ่งเขาเล่นวอลเลย์บอลให้กับทีมมหาวิทยาลัย "บีวายยูคูการ์" และในปี ค.ศ. 2014 เขาได้รับการยอมรับว่าเป็นผู้เล่นที่ดีที่สุดในลีกนักเรียนชาวอเมริกัน
ในปี ค.ศ. 2014 แซนเดอร์ได้ย้ายไปเล่นที่ลีกประเทศอิตาลีซึ่งเขาเซ็นสัญญากับสโมสรบลูวอลเลย์เวโรนา ในปี ค.ศ. 2016 เขาได้มีส่วนช่วยให้ทีมชนะการแข่งขันซีอีวีแชลเลนจ์คัพ ฤดูกาล 2015–16 โดยเอาชนะทีมฟาเคลโนวีอูเรนกอย ในรอบชิงชนะเลิศ จากนั้นช่วงระยะเวลาสั้น ๆ เขาได้เล่นให้กับลีกประเทศจีนและประเทศกาตาร์ ในลีกประเทศกาตาร์เขาได้มีส่วนช่วยให้ทีมคว้าแชมป์ของลีกกาตาร์ ร่วมกับสโมสรอัลอะรอบี ตั้งแต่ปี ค.ศ. 2017 ได้เขาเป็นส่วนหนึ่งของสโมสรกูชีเนลูเบชีวีตาโนวา
ในทีมชาติแซนเดอร์เปิดตัวครั้งแรกในปี ค.ศ. 2012 ในปี ค.ศ. 2014 เขาช่วยให้ทีมชาติสหรัฐคว้าแชมป์เวิลด์ลีก และเขาได้รับรางวัลผู้เล่นทรงคุณค่าและตัวตบหัวเสายอดเยี่ยมจากการแข่งขันอีกด้วย ในปีเดียวกันในการแข่งขันชิงแชมป์โลก เขาจบการแข่งขันอันดับที่ 7 
ในปี ค.ศ. 2015 แซนเดอร์ในการแข่งขันเวิลด์ลีก ได้รับรางวัลเหรียญทองแดง
ในปี ค.ศ. 2016 ในการแข่งขันกีฬาโอลิมปิก ที่รีโอเดจาเนโร แซนเดอร์เป็นผู้เล่นหลักของทีม และเขาได้เป็นผู้มีส่วนสำคัญในการพาทีมชาติสหรัฐเข้ารับรางวัลเหรียญทองแดง ในช่วงท้ายของการแข่งขันแซนเดอร์
สมาคมเฟเบียน

สมาคมเฟเบียน  เป็นองค์การสังคมนิยมบริติชโดยมีความมุ่งหมายเพื่อผลักดันหลังสังคมนิยมผ่านวิธีค่อยเป็นค่อยไปและปฏิรูป สมาคมนี้วางรากฐานจำนวนมากของพรรคแรงงานและต่อมามีผลต่อนโยบายของรัฐตั้งแต่การให้เอกราชของจักรวรรดิบริติช ที่เด่นที่สุดคือ อินเดียและสิงคโปร์
ทีแรกสมาคมเฟเบียนมุ่งมั่นสถาปนาเศรษฐกิจสังคมนิยม ร่วมกับมุ่งมั่นต่อจักรวรรดินิยมบริติชโดยเป็นกำลังก้าวหน้าและทำให้ทันสมัย 
ปัจจุบัน สมาคมนี้ทำหน้าที่เป็นธิงก์แท็งก์ (think tank) และเป็นหนึ่งในสิบห้าสมาคมสังคมนิยมซึ่งเข้าร่วมกับพรรคแรงงาน มีสมาคมคล้ายกันในประเทศออสเตรเลีย แคนาดา ซิซิลี และประเทศนิวซีแลนด์
วิซซาเรียน

วิซซาเรียน หรือ เซียร์เกย์ อนาโตเยวิช โตรอฟ (รัสเซีย: Серге́й Анатольевич Тороп, Sergej Anatolʹevič Torop) เกิดเมื่อวันที่ 14 มกราคม พ.ศ. 2504 เป็นที่รู้จักในหมู่ผู้นับถือในชื่อ วิซซาเรียน (รัสเซีย: (Виссарион) เป็นผู้ประกาศศาสนา ศาสนจักรแห่งพันธสัญญายุคสุดท้าย (อังกฤษ: Church of the Last Testament) มีศูนย์กลางศาสนาอยู่ที่ เขตคานอร์ยาร์ค ในไซบีเรีย ประเทศรัสเซีย ใกล้กับเมือง อบาคัน มีผู้ร่วมศาสนา 4000คน เรียกว่า วิซซาเรียนไนท์ อาศัยอยู่ใน เปโตรพับรอปก้า ที่ทั้งชุมชนถือมังสวิรัติ และผู้นับถือทั่วโลก สำรวจในปี พ.ศ. 2556 อีกประมาณ 10,000คน 
เมื่ออายุ 29 ปี วิซซาเรียน อ้างว่าตนเองเป็น พระเยซูโดยวัจนะ อ้างได้ยินและรับเป็นผู้เผยพระวัจนะ เมื่อวันที่ 18 สิงหาคม พ.ศ. 2533 ประกาศศาสนาเมื่อวันที่ 18 สิงหาคม พ.ศ. 2534 ที่เมือง ไมนัสซิงค์ หลักของวิซซาเรียน เป็นหลักของคริสต์นิกายออโทดอกซ์ โดยเพิ่มหลักสอนการถือมังสวิรัติ และการสร้างชุมชนของความเชื่อที่เป็นหนึ่งเดียวกัน
แอริน อิเลไฮ

ริชาร์ด แอริน อิเลไฮ  เกิดเมื่อวันที่ 17 กุมภาพันธ์ ค.ศ. 1988 เป็นนักดนตรีชาวอเมริกันและเป็นอดีตมือกลองของวงดนตรีเฮฟวีเมทัลอเมริกัน อะเว็นจด์เซเวนโฟลด์ ระหว่าง ค.ศ. 2011–2015 เดิมเขาเป็นมือกลองในวงเมทัลคอร์อเมริกัน คอนไฟด์
ประวัติ.
ชีวิตช่วงแรก.
ริชาร์ด แอริน อิเลไฮ เกิดในเมืองเวนทูรา รัฐแคลิฟอร์เนีย สหรัฐอเมริกา มีเชื้อสายอเมริกัน ฟิลิปปินส์ เม็กซิกัน ดัตช์ และเยอรมัน พ่อแม่ของเขามีเบื้องหลังทางด้านดนตรี โดยพ่อของเขาเป็นนักกีตาร์มืออาชีพ และแม่ของเขาก็เป็นนักร้องแนวกอสเปล แอรินเริ่มเล่นกลองเมื่ออายุ 9 ปี รวมทั้งเรียนรู้ดนตรีฟังก์ แจ๊ส ร็อก และละตินแจ๊สเมื่อวัยเด็ก โดยมีพ่อของเขาเป็นคนสอน
เข้าร่วมวงอะเว็นจด์เซเวนโฟลด์.
แอรินได้เป็นสมาชิกของวง (ยังไม่เป็นทางการ) เมื่อวันที่ 20 มกราคม ค.ศ. 2011 เขาได้เข้ามาแทนที่ไมค์ พอร์ตนอย อดีตมือกลองวงดรีมเธียร์เตอร์ ที่ทำหน้าที่ชั่วคราวแทนเดอะเรฟที่เสียชีวิตเมื่อวันที่ 28 ธันวาคม ค.ศ. 2009 ที่ผ่านมา ต่อมาวงอะเว็นจด์เซเวนโฟลด์ก็ได้ออกจำหน่ายซิงเกิลแรกที่มีแอรินเป็นมือกลองคนใหม่ของวง ชื่อว่า "Not Ready to Die" ซาวด์แทร็กประกอบเกม Call of Duty:Black Ops ในซอมบี้แม็ป "Call of the Dead" และ "Carry On" เพลงประกอบเกม Call of Duty:Black Ops II
ในปี ค.ศ. 2013 เขาก็ได้เป็นสมาชิกของวงอย่างเป็นทางการ และเขาก็ได้ปล่อยอัลบั้มแรกกับวงชื่อว่า "เฮลทูเดอะคิง" ซึ่งได้ออกวางจำหน่ายเมื่อวันที่ 27 สิงหาคม ค.ศ. 2013
ต่อมาในเดือนกรกฎาคม ค.ศ. 2015 ทางวงได้ประกาศแยกทางกับแอรินเนื่องจากความคิดเห็นไม่ตรงกัน
เกิดมาเพื่อรักเธอ

"เกิดมาเพื่อรักเธอ" เป็นซิงเกิลของวงเอส.ดี.เอฟ จากค่ายวีเรคคอร์ดส ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เอส.ดี.เอฟ ออกจำหน่ายในวันที่ 4 มีนาคม พ.ศ. 2557 และเพลงประกอบละคร "สามีตีตรา" ในปี พ.ศ. 2557
การตอบรับ.
เพลง "เกิดมาเพื่อรักเธอ" ติดอันดับสูงสุดที่ 1 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 พฤษภาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และได้อันดับสูงสุดที่ 2 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 8 มิถุนายน พ.ศ. 2557
วัดหนองนกชุม

วัดหนองนกชุม ตั้งอยู่เลขที่ 1 บ้านหนองนกชุม หมู่ที่ 1 ตำบลโคกสะอาด อำเภอหนองแซง จังหวัดสระบุรี มีฐานะเป็นวัดราษฎร์ สังกัดคณะสงฆ์มหานิกาย พื้นที่ตั้งวัดมีเนื้อที่ 10 ไร่ 3 งาน 35 ตารางวา โฉนดที่ดินเลขที่ 10376
อาณาเขต.
มีที่ธรณีสงฆ์ จำนวน 3 แปลง เนื้อที่ 30 ไร 46 ตารางวา โฉนดที่ดินเลขที่ 853 – 16740 – 882
ประวัติ.
วัดหนองนกชุม ตั้งขึ้นเมื่อ พ.ศ. 2305 ณ โดยชาวบ้านหนองนกชุมได้ร่วมกันบริจาคที่ดินเพื่อสร้างวัด ซึ่งในสมัยนั้น มี นางบัว โฉมนาค และชาวบ้านร่วมกันบริจาคที่ดิน ประมาณ 10 ไร่ 3 งาน 35 ตารางวา, นายยา ลักษณะแย้ม บริจาคที่ดิน จำนวน 27 ไร่ 1 งาน 94 ตารางวา, นางปุ่น บ่อโทนคำ บริจาคที่ดินจำนวน 1 งาน 20 ตารางวา, และ นางจำปี บุญเลิศ บริจาคที่ดินอีกจำนวน 2 ไร่ 1 งาน 94 ตารางวา พร้อมทั้สร้างเสนาสนะ กุฏิที่พักสงฆ์ และ ได้ตั้งนามวัดว่า "วัดหนองนกชุม" ตามชื่อหมู่บ้าน "บ้านหนองนกชุม" เนื่องจากบริเวณพื้นที่ตั้งวัด และหมู่บ้าน เป็นที่ราบลุ่ม บางแห่งมีน้ำขังตลอดฤดูแล้ง อุดมสมบูรณ์ด้วยสัตว์น้ำนานาชนิด จึงมีฝูงนกบินมาหากินที่บริเวณนี้เป็นจำนวนมาก จนเป็นที่กล่าวขานของคนในหมู่บ้านและชุมชนอื่น ๆ ที่อยู่ใกล้เคียง ปัจจุบันนี้ก็ยังคงมีฝูงนกบินมาหาอาหารกินที่หมู่บ้านแห่งนี้ แต่ไม่มากเท่าเมื่อสมัยอดีต
วัดหนองนกชุม ได้รับพระราชทานวิสุงคามสีมา เมื่อวันที่ 13 พฤศจิกายน พ.ศ. 2478 เขตวิสุงคามสีมากว้าง 40 เมตร ยาว 80 เมตร
บลูเบอร์รีฟิลิปปินส์

บลูเบอร์รีฟิลิปปินส์ ชื่อวิทยาศาสตร์: "Vaccinium myrtoides" เป็นพืชในวงศ์ Ericaceae เป็นไม้พุ่ม ดอกช่อ กลีบดอกโค้งเข้าด้านใน สีแดงอมชมพูไปจนถึงขาวอมเหลือง ผลสด รูปกลม สีน้ำเงินเข้ม กระจายพันธุ์เฉพาะในฟิลิปปินส์และอินโดนีเซีย ผลรับประทานได้ นิยมนำไปแปรรูปเป็นแยมหรือเยลลี่ และเป็นอาหารนก
จ้าเครือ

จ้าเครือ หรือ ตับปลา (ชื่อวิทยาศาสตร์: "Ardisia crenata") เป็นพืชในวงศ์ Myrsinaceae เป็นไม้พุ่ม ตรง มีปุ่มใสบนใบ ผลสดมีเมล็ดเดียวแข็ง รูปกลมสีแดง ผลมีรสหวานรับประทานได้ ใบใช้ทำสลัด ใช้เป็นไม้ประดับ ต้นตำละเอียดและคั้นน้ำ ใช้รักษาโรคผิวหนัง น้ำสกัดจากรากใช้เป็นยาแก้ไข้ แก้ไอ และท้องเสีย ชาวโอรังอัซลีในรัฐเปรัก ประเทศมาเลเซีย ใช้น้ำคั้นจากทั้งต้นรักษาอาการไข้
เหมือดโลด

เหมือดโลด (ชื่อวิทยาศาสตร์: "Aporosa villosa") เป็นไม้ยืนต้นในวงศ์ Phyllanthaceae ลำต้นแตกเป็นร่องลึก เปลือกสีเทาดำ ใบเดี่ยว ดอกช่อออกตามซอกใบ ดอกแยกเพศ แยกต้น ดอกตัวผู้เป็นช่อแบบหางกระรอก ดอกตัวเมียเป็นช่อเชิงลด สีเหลืองอ่อน ไม่มีกลีบดอก ผลมีขนสีน้ำตาลแกมเหลือง แห้งแตก เยื่อหุ้มเมล็ดสีส้ม 
ชาวกะเหรี่ยงรับประทานผลสุกเป็นผลไม้ ไม้ใช้ทำฟืนหรือเครื่องมือเครื่องใช้ต่าง ๆ เปลือกต้น สับเป็นชิ้นเล็กๆตากแห้ง ใช้เป็นไส้บุหรี่ขี้โย เปลือกต้นมียางสีแดงใช้ทำสีย้อม ทางอุบลราชธานีใช้ประสมในยาแก้ตัวเหลือง ตาเหลือง ทางจังหวัดมุกดาหารใช้ประสมในยารักษาโรคกระเพาะอาหาร ทางภาดเหนือใช้เปลือกไม้สดแก้ไข้ ทางภาคอีสานนำรากหรือแก่นนำมาฝนน้ำดื่ม เป็นยาแก้ไข้
หม่อมเจ้านิกรเทวัญ เทวกุล

มหาอำมาตย์ตรี หม่อมเจ้านิกรเทวัญ เทวกุล (16 มกราคม พ.ศ. 2441 – 3 สิงหาคม พ.ศ. 2519) เป็นพระโอรสในสมเด็จพระเจ้าบรมวงศ์เธอ กรมพระยาเทวะวงศ์วโรปการกับหม่อมพุก เทวกุล ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว
พระประวัติ.
หม่อมเจ้านิกรเทวัญ เทวกุล มีพระนามลำลองว่า ท่านชายโอ่ง ประสูติเมื่อ 16 มกราคม พ.ศ. 2441 ณ วังสะพานถ่าน ถนนตีทอง อำเภอพระนคร จังหวัดพระนคร เมื่อเจริญชันษาขึ้นได้เข้าศึกษา ณ วัดสุทัศนเทพวรารามราชวรมหาวิหาร
ต่อมาได้เข้ารับราชการในตำแหน่งต่าง ๆ เช่น ปลัดกระทรวงการต่างประเทศ ราชเลขาธิการในพระองค์ของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร 
หม่อมเจ้านิกรเทวัญ เสกสมรสกับหม่อมเจ้าสมทรง เทวกุล (ราชสกุลเดิมเกษมศรี; พระธิดาในพระเจ้าบรมวงศ์เธอ กรมหมื่นทิวากรวงศ์ประวัติ) เมื่อวันที่ 16 มกราคม พ.ศ. 2470
หม่อมเจ้านิกรเทวัญสิ้นชีพิตักษัยเมื่อวันที่ 3 สิงหาคม พ.ศ. 2519 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยพระบาทสมเด็จพระวชิรเกล้าเจ้าอยู่หัว และพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ไปในการพระราชทานเพลิงพระศพ ณ เมรุหน้าพลับพลาอิศริยาภรณ์ วัดเทพศิรินทราวาสราชวรวิหาร วันที่ 15 มีนาคม พ.ศ. 2520
เครื่องราชอิสริยาภรณ์.
หม่อมเจ้านิกรเทวัญ เทวกุล ทรงได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
ลักษณะแอลบีโด

ลักษณะแอลบีโด  หมายถึง พื้นที่ขนาดใหญ่บนพื้นผิวของดาวเคราะห์ (หรือวัตถุในระบบสุริยะอื่นๆ) ซึ่งมีความสว่างหรือความมืดตัดกับบริเวณรอบข้างอย่างชัดเจน
ตามประวัติศาสตร์ ลักษณะแอลบีโดเป็นลักษณะแรกของดาวอังคารและดาวพุธที่ถูกค้นพบและตั้งชื่อ แผนที่ฉบับแรกๆ (เช่น แผนที่ของจิโอวานนี่ สเคียปาเรลลี และยูจีน แอนโตเนียดี) ก็แสดงเพียงแค่ลักษณะแอลบีโดเท่านั้น จนกระทั่งมีการพัฒนายานสำรวจอวกาศขึ้น ลักษณะพื้นผิวอื่นๆเช่น หลุมอุกกาบาต จึงถูกค้นพบ
ลักษณะนี้บางครั้งก็ถูกเรียกว่า เรจิโอ บนที่อื่นๆนอกเหนือไปจากบนดาวอังคารและดาวพุธ
เราไม่สามารถมองเห็นลักษณะแอลบีโดที่โดดเด่นผ่านทางกล้องโทรทรรศน์ได้บนวัตถุที่ถูกปกคลุมไปด้วยชั้นบรรยากาศที่หนามาก เช่น บนดาวศุกร์หรือดวงจันทร์ไททัน เนื่องจากพื้นผิวจะถูกกลุ่มเมฆและปรากฏการณ์ที่เกิดขึ้นในชั้นบรรยากาศต่างๆบดบังอยู่ตลอดเวลา 
ลักษณะแอลบีโดที่ถูกค้นพบเป็นลักษณะแรกบนดาวเคราะห์ดวงอื่นคือ ซีร์ทิส เมเจอร์ บนดาวอังคารเมื่อศตวรรษที่ 17
อดุล ภูมิณรงค์

อดุล ภูมิณรงค์ (1 เมษายน พ.ศ. 2470 – 19 เมษายน พ.ศ. 2543) อดีตสมาชิกสภาผู้แทนราษฎรจังหวัดยะลา 5 สมัย
ประวัติ.
อดุล ภูมิณรงค์ (ชื่อเดิม : อับดุลเลาะ บือแน) เกิดเมื่อวันที่ 1 เมษายน พ.ศ. 2470 ที่ตำบลลำพะยา อำเภอเมืองยะลา จังหวัดยะลา เป็นบุตรของนายหะยีหะมะ และ นางไอซะห์ บือแน สำเร็จการศึกษาระดับมัธยมศึกษาตอนปลาย จากโรงเรียนคณะราษฎรบำรุง จังหวัดยะลา 
อดุล ภูมิณรงค์ ถึงแก่อสัญกรรม เมื่อวันที่ 19 เมษายน พ.ศ. 2543 ณ โรงพยาบาลยะลา อำเภอเมืองยะลา จังหวัดยะลา สิริอายุรวม 73 ปี
งานการเมือง.
อดุล ได้รับเลือกตั้งเป็นสมาชิกสภาผู้แทนราษฎรครั้งแรกใน เดือนธันวาคม พ.ศ. 2500 สังกัดพรรคสหภูมิ และได้รับเลือกเรื่อยมารวม 5 ครั้ง 
อดุล เคยดำรงตำแหน่งกรรมการบริหารพรรคเกษตรสังคม ในปี พ.ศ. 2518
อดุล วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 
สมาชิกสภาผู้แทนราษฎร.
อดุล ภูมิณรงค์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
กฎหมายมนุษยธรรมระหว่างประเทศ

กฎหมายมนุษยธรรมระหว่างประเทศ  หรือกฎหมายการขัดกันด้วยอาวุธ  เป็นกฎหมายซึ่งวางระเบียบจรรยาแห่งการขัดกันด้วยอาวุธ (jus in bello) เป็นกฎหมายระหว่างประเทศสาขาหนึ่งซึ่งมุ่งจำกัดผลแห่งการขัดกันด้วยอาวุธโดยการคุ้มครองบุคคลซึ่งมิได้หรือไม่มีส่วนในความเป็นศัตรูกันอีก และโดยการจำกัดและวางระเบียบวิธีการและระเบียบวิธีแห่งการสงครามที่พลรบใช้ได้ IHL ได้แรงบันดาลใจจากความเห็นใจผู้อื่นของมนุษยชาติและการบรรเทาความทุกข์ของมนุษย์ "มัน [กฎหมายนี้] ประกอบด้วยชุดกฎ ซึ่งสถาปนาโดยสนธิสัญญาหรือจารีตประเพณี ซึ่งมุ่งคุ้มครองบุคคลและทรัพย์สิน/วัตถุซึ่ง (หรืออาจ) ได้รับผลจากการขัดกันด้วยอาวุธและจำกัดสิทธิของภาคีการขัดกันในวิธีการและระเบียบวิธีของการสงครามตามที่เลือก" กฎหมายนี้รวม "อนุสัญญาเจนีวาและอนุสัญญากรุงเฮก ตลอดจนสนธิสัญญา หลักกฎหมายที่ถือเอาคำพิพากษาเป็นบรรทัดฐานและกฎหมายระหว่างประเทศจารีตประเพณีภายหลัง" กฎหมายนี้นิยามจรรยาและความรับผิดแห่งชาติคู่สงคราม ชาติเป็นกลาง และปัจเจกบุคคลที่เข้าร่วมการสงครามต่อกันเและต่อบุคคลที่ได้รับความคุ้มครอง ซึ่งปกติหมายถึงพลเรือน กฎหมายนี้ได้รับการออกแบบให้ดุลความกังวลทางมนุษยธรรมและความจำเป็นทางทหาร และให้การสงครามอยู่ภายใต้บังคับแห่งหลักบังคับแห่งกฎหมายโดยการจำกัดผลทำลายล้างและบรรเทาความทุกข์ของมนุษย์
การละเมิดกฎหมายมนุษยธรรมระหว่างประเทศอย่างร้ายแรง เรียก อาชญากรรมสงคราม กฎหมายมนุษยธรรมระหว่างประเทศ (jus in bello) วางระเบียบจรรยาของกำลังเมื่อเข้าสู่สงครามหรือการขัดกันด้วยอาวุธ ต่างจากสิทธิที่จะก่อสงคราม (jus ad bellum) ซึ่งวางระเบียบจรรยาการเข้าสู่สงครามหรือการขัดกันด้วยอาวุธและรวมอาชญากรรมต่อสันติภาพและสงครามการรุกราน ทั้ง jus in bello และ jus ad bellum รวมกันประกอบเป็นกฎหมายสงครามสองสายซึ่งปกครองการขัดกันด้วยอาวุธระหว่างประเทศทุกส่วน
กฎหมายดังกล่าวบังคับแก่ชาติที่ถูกผูกมัดโดยสนธิสัญญาที่เหมาะสม นอกจากนี้ ยังมีกฎสงครามไม่เป็นลายลักษณ์อักษรจารีตประเพณีอื่นอีก มีการเสาะกฎเหล่านี้จำนวนมากในการพิจารณาคดีเนือร์นแบร์ก โดยการขยาย กฎเหล่านี้ยังนิยามทั้งสิทธิซึ่งมอบให้ของอำนาจเหล่านี้ ตลอดจนการห้ามจรรยาของอำนาจเหล่านั้นเมื่อจัดการกับกำลังนอกแบบและประเทศที่ไม่เป็นภาคีสนธิสัญญา
กฎหมายมนุษยธรรมระหว่างประเทศใช้การแบ่งอย่างเข้มงวดระหว่างกฎซึ่งใช้ได้กับการขัดกันด้วยอาวุธระหว่างประเทศและกฎที่เกี่ยวข้องกับการขัดกันด้วยอาวุธไม่ระหว่างประเทศ การแบ่งนี้ถูกวิจารณ์อย่างกว้างขวาง
สองกระแสประวัติศาสตร์หลัก.
กฎหมายมนุษยธรรมระหว่างประเทษสมัยใหม่ประกอบขึ้นจากสองกระแสประวัติศาสตร์ (historical stream) หลัก ได้แก่
สองกระแสได้ชื่อมาจากการประชุมระหว่างประเทศจำนวนหนึ่งซึ่งร่างสนธิสัญญาเกี่ยวกับสงครามและการขัดกัน โดยเฉพาะอย่างยิ่งอนุสัญญากรุงเฮกปี 1899 และ 1907 และอนุสัญญาเจนีวา ซึ่งร่างขึ้นครั้งแรกในปี 1863 ทั้งสองเป็นสาขาของ jus in bello กฎหมายระหว่างประเทว่าด้วยการปฏิบัติที่ยอมรับได้ขณะเข้าร่วมสงครามและการขัดกันด้วยอาวุธ
กฎหมายกรุงเฮก หรือกฎหมายการสงคราม "กำหนดสิทธิและหน้าที่ของคู่สงครามในจรรยาปฏิบัติการและจำกัดทางเลือกวิธีการในการทำอันตราย" โดยเฉพาะอย่างยิ่ง เนื้อหาว่าด้วย
ความพยายามอย่างเป็นระบบเพื่อจำกัดความป่าเถื่อนของการสงครามเพิ่งเริ่มขึ้นในคริสต์ศตวรรษที่ 19 วัตถุประสงค์ของการสงครามคือเพื่อเอาชนะรัฐข้าศึก ซึ่งอาจทำได้โดยการทำให้พลรบข้าศึกหมดความสามารถ ฉะนั้น "ความแตกต่างระหว่างพลรบและพลเรือน การกำหนดให้พลรบข้าศึกที่บาดเจ็บและถูกจับต้องได้รับการปฏิบัติอย่างมีมนุษยธรรม และจัดที่พักให้ เสาหลักของกฎหมายมนุษยธรรมสมัยใหม่บางประการล้วนยึดตามหลักการนี้"
พระโลกนาถ

พระโลกนาถ (ซัลวาโตเล ซิโอฟฟี) เป็นพระภิกษุนิกายเถรวาทชาวอิตาลี ซึ่งเป็นผู้รับรองและแสดงธรรมอย่างมากมาย เกี่ยวกับหลักพรหมวิหารธรรม 
ได้เดินทางจาริกเพื่อประกาศศาสนา ผ่านมายังประเทศไทย เมื่อราวปี พ.ศ. 2475 - 2476
จากการเป็นผู้รับศิษย์ชาวไทยที่ปฏิญาณตนเป็นนักมังสวิรัติ โดยเฉพาะชาวไทยที่มีความรู้สูงในสมัยนั้น มากถึง 104 คน จึงได้มีการบันทึกเป็นประวัติไว้ และกล่าวว่า พระโลกนาถ มรณภาพที่ประเทศพม่า 
เมื่อ อายุ 85 พรรษา 
พระโลกนาถจบการศึกษาระดับปริญญาเอกจากสหรัฐอเมริกาในคณะวิทยาศาสตร์และอักษรศาสตร์ 
ไม่เพียงแต่สอนศาสนาตามหลักศาสนา แต่พระโลกนาถสอนและให้เหตุผลแบบสมัยใหม่ด้วย จนเกิดเป็นโครงการที่จะพาศิษย์จากทุกประเทศ ไปสู่การเคลื่อนย้ายทางสังคม เพื่อชำระจิตใจ 
พระโลกนาถเป็นผู้อยู่ในเหตุการณ์ ซึ่งนำไปสู่การเคลื่อนย้ายทางจิตวิญญาณของชาวพุทธในสมัยนั้น คำแปลธรรมเทศนา และบันทึกประวัติ เมื่อพระโลกนาถจาริกมายังประเทศไทย เกิดเป็นโครงการขึ้น
ดังกล่าว เรียกกันว่า Lion-hearted Bhikkhus and Samaneras (โครงการพระภิกษุสามเณรหัวใจสิงห์) คณะบุคคล และคณะพระสงฆ์สามเณรกว่า 200 รูป 
ได้เดินทางสู่เส้นทางจาริกพร้อมกัน เพื่อเดินทางไปประเทศอินเดีย